
JAVNI RAZPIS ZA IZBIRO PONUDNIKOV SUBVENCIONIRANE ŠTUDENTSKE PREHRANE ZA LETI 2027 IN 2028
1. odpiranje


VPRAŠANJA IN ODGOVORI


1. Ne najdemo razpisnih dokumentov?

Javni razpis in razpisna dokumentacija sta dostopna na spletni strani Ministrstva za gospodarstvo, delo in šport: https://www.gov.si/drzavni-organi/ministrstva/ministrstvo-za-gospodarstvo-delo-in-sport/javne-objave/?tender-type-18710=2#e18710

Prav tako pa tudi na:
· Študentska organizacija Univerze v Ljubljani, na naslovu: https://sou-lj.si/
· Študentska organizacija Univerze v Mariboru, na naslovu: https://www.soum.si/
· Študentska organizacija Univerze na Primorskem, na naslovu: https://www.soup.si/sl

2. Radi bi se prijavili na razpis za ponujanje študentske prehrane. Zanima nas, do kdaj lahko oddamo prijavo?

Rok za oddajo vlog je 11. 9. 2026. Vloge se lahko oddajo osebno v vložišču Ministrstva za gospodarstvo, delo in šport, in sicer vsak delavnik od 9.00 do 15.30, razen ob petkih do 14.30, ali pa priporočeno po pošti na naslov: Ministrstvo za gospodarstvo, delo in šport, Kotnikova ulica 5, 1000 Ljubljana.

3. Radi bi se prijavili na javni razpis za subvencionirano študentsko prehrano. Ker imamo lokal v najemu, imamo najemno pogodbo sklenjeno do 10. 1. 2029, ali se lahko prijavimo?

Da, če ste najemnik/podnajemnik, mora biti najemna/podnajemna pogodba veljavna skozi celotno razpisno obdobje, to pomeni najmanj do 31. 12. 2028 in se priloži k vlogi. Potrebno je tudi podpisati izjavo 5.2 Izjava lastništvo/najem/podnajem gostinskega obrata, da izpolnjujete ta pogoj. POPRAVEK ODGOVORA: Dne 2. 9. 2026 je bil na spletni strani ministrstva objavljen Popravek besedila Javnega razpisa za izbiro ponudnikov subvencionirane študentske prehrane za leti 2027 in 2028. Če je ponudnik najemnik ali podnajemnik gostinskega obrata mora: a) Priložiti kopijo najemne pogodbe ali pogodbe o podnajemu, veljavne najmanj na dan 1. januarja leta, ki sledi koledarskemu letu, v katerem je odpiranje vlog. b) Podpisati izjavo (izjava je del razpisne dokumentacije), da bo imel gostinski obrat v najemu ali podnajemu celotno razpisno obdobje.

4. V tednu ponujam 3 brezmesne obroke. Testenine s paradižnikovo omako, solatno skledo s sirom iz žara in solatno skledo s čičeriko. Ali s tem zadostujem vstopnim pogojem?

Ponudnik mora zagotavljati vsaj dva različna topla študentska obroka na dan, od tega mora biti en topel študentski obrok na dan brezmesen. Topli študentski obrok se lahko v tednu ponovi večkrat (mesni ali brezmesni). Prav tako pa mora ponudnik zagotavljati vsaj tri različne brezmesne obroke na teden (vsi ne rabijo biti topli). 

Topel obrok je obrok, ki je termično obdelan (tj. kuhan, pečen itd.) in postrežen toplo. Običajno predstavlja glavni dnevni obrok. Pri študentskem obroku mora biti topla glavna jed in ne samo priloga. 

V vašem primeru ponujate 1 topel brezmesni obrok (testenine) in 2 hladna brezmesna obroka (solatni skledi). Pomembno je, da boste topel brezmesni obrok ponujali vsak dan, vse tri brezmesne obroke (toplega in dva hladna) pa vsak teden. 

5. Ali solatne sklede štejejo med tople obroke? Zanima nas, ali je solatna skleda s pečenimi piščančjimi trakci topel obrok? 

Ne. Solate ne štejejo med tople študentske obroke. Glej odgovor na vprašanje št. 4.

6. Ali je riba brezmesni obrok?

Ne. Ribe, raki in morski sadeži niso brezmesni obrok in se ne uvrščajo med vegetarijanski ali veganski obrok.

7. Ali je hamburger topel študentski obrok?

Da. Glej odgovor na vprašanje št. 4.

8. Ali lahko ponujam sendviče in burek?

Lahko, vendar se sendvič in njegove izpeljanke (sendviči, toasti, topli kruhki itd.), burek/pita oziroma zavitek iz vlečenega/listnatega/drugega testa, ki vsebuje mesni ali brezmesni nadev, nudijo samo kot dodatna ponudba. Navedeno pomeni, da se ne upoštevajo pri nobenem merilu. Ponudnik mora izpolnjevati vstopne in posebne pogoje javnega razpisa in imeti zadostno število točk z drugimi študentskimi obroki. 

Če boste kot dodatno ponudbo ponujali sendvič in burek, morate zraven obvezno ponujati min. 250 gramov navadnega jogurta ali kefirja. V primeru, da se nudi veganska oz. brezmesna različica sendviča ali bureka je prav tako obvezno nuditi min. 250 gramov ustreznega rastlinskega fermentiranega izdelka, ki je primerljiv mlečnemu navadnemu jogurtu oz. alternativo navadnemu kefirju. 

Ob sendviču ali bureku je treba zagotavljati obvezna dodatna hoda (solata in sadje). Morate pa prav tako zagotavljati tudi tretji dodatni hod (juha), če se v sklopu ponudbe k temu zavežete. 

9. Ali pice štejejo pod tople študentske obroke?

Da. Glej odgovor na vprašanje št. 4.

10. Ali kebab sodi med dodatno ponudbo?

Ne. Glej odgovor na vprašanje št. 8.

11. Radi bi se prijavili na javni razpis in nas zanima, ali je spodnji informativni jedilnik primeren za uspešno prijavo:
· piščanec v smetanovi omaki z rižem, 
· zelenjavna rižota,
· sir na žaru z zelenjavno prilogo,
· solatna skleda s piščancem,
· solatna skleda s tuno,
· piščančja tortilija, 
· testenine bolonese,
· testenine carbonara,
· sendvič s pohančkom, 
· sendvič 4 siri, 
· sendvič s pršutom in rukolo.

Z navedenimi obroki ne zadostite vstopnim pogojem javnega razpisa, saj ne ponujate vsaj 10 različnih študentskih obrokov (ponujate jih samo 8), prav tako ne ponujate 3 različnih brezmesnih obrokov (ponujate samo 2, tj. sir na žaru in zelenjavna rižota). Glej odgovora na vprašanji št. 4 in 8. 

12. Če na teden ponujamo 10 različnih obrokov in 3 sendviče, ali bomo pri merilu št. 1 (Število različnih študentskih obrokov na teden) prejeli 10 točk?

Ne. Glej odgovora na vprašanji št. 8 in 11.
Pri Merilu št. 1 ponudnik prejme 10 točk, v primeru, če ponuja več kot 10 različnih študentskih obrokov na teden.

13. Ali je pica s tuno brezmesni študentski obrok?

Ne. Glej odgovor na vprašanje št. 6.

14. Ali je file osliča s krompirjem brezmesni študentski obrok?

Ne. Glej odgovora na vprašanji št. 6 in 13. 

15. Ali tortilja in wrap šteje med tople študentske obroke?

Da, vendar samo, če je tortilja oziroma wrap termično obdelana in postrežena toplo. Glej odgovor na vprašanje št. 4. 

16. Dokumentacija določa največ 2,00 EUR za dostavo in pojasnjuje, da se pri enem naročilu z več subvencijami na isti lokaciji dostava zaračuna samo enkrat. Ali to velja, kadar gre za več različnih študentov, ki v okviru enega naročila vsak unovčijo svojo subvencijo? 

Da.

17. Ali je rižota z bučkami brezmesni obrok? Kaj pa rižota z morskimi sadeži?

Da, rižota z bučkami je brezmesni obrok. Rižota z morskimi sadeži ni brezmesni obrok. Glej odgovore na vprašanja št. 6, 13 in 14.

18. Ali so testenine s paradižnikovo omako in sirom brezmesni obrok?

Da. 

19. Ali so testenine z gamberi in praženi rakci z zelenjavo brezmesni obrok?

Ne. Glej odgovore na vprašanja št. 6, 13, 14 in 17.

20. V sklopu brezmesne ponudbe bi tedensko ponujali solatno skledo s tofujem, solatno skledo s sirom in solatno skledo s čičeriko. Ali izpolnjujemo vstopne pogoje?

Ne. Glej odgovora na vprašanji št. 4 in 5.

21. Smo picerija, ali lahko študentom ponujamo 12 različnih pic, od tega bi bile 4 pice brezmesne (vegetarijanske oz. veganske) in se s tako ponudbo prijavimo na javni razpis? 

Da. Glej odgovora na vprašanji št. 4 in 9. Morate pa ob tem izpolnjevati tudi ostale pogoje javnega razpisa.

22. Študentom bi prehrano ponujali od 12.00 do 14.00 in od 17.00 do 19.00. Kar je še vedno 4 ure na dan kot zahteva javni razpis. Ali je to dovoljeno?

Deljen delovni čas ni dovoljen.

23. Ali mora lokal ponujati menije in zagotavljati obratovalni čas, naveden v vlogi, že z dnem vloge, ali mora to zagotavljati od prvega delovnega dne v 2027, ko začne dejansko zagotavljati storitev študentskih obrokov?

Vstopni pogoj javnega razpisa določa, da mora ponudnik z nudenjem subvencionirane študentske prehrane začeti 1. januarja oziroma prvi delovni dan v koledarskem letu, ki sledi koledarskemu letu, v katerem je odpiranje vlog. Ponudniku, ki z nudenjem študentske prehrane začne kasneje, se pogodba odpove. Izjemi sta višja sila (npr. izliv vode, požar) in renovacija lokala, če je ponudnik postal najemnik/upravljalec lokala 1. januarja. V primeru izjeme iz prejšnjega stavka mora z nudenjem subvencionirane študentske prehrane začeti najkasneje 1. marca oziroma prvi delovni dan v marcu v koledarskem letu, ki sledi koledarskemu letu, v katerem je odpiranje vlog. V nasprotnem primeru se pogodba odpove.

24. Zanima nas ali je jedilnik, ki ga navajamo v vlogi zgolj informativen?

Da.

25. Prosim za odgovor glede plačila prispevkov in davkov in sicer, zanima me kdaj moramo imeti poravnane vse obveznosti, ali je to zadnji dan meseca pred oddajo, kot je to vedno bilo, na dan oddaje ali na 11.9.2026?

Do vključno zadnjega dne v mesecu pred mesecem oddaje vloge na javni razpis morate imeti poravnane vse zapadle davke in druge obvezne dajatve v Sloveniji, tj. do vključno 31. 8. 2026. Ponudnik podpiše tudi izjavo, ki se nahaja v razpisani dokumentaciji (Izjava 5.1).

26. Zavod ART KUHA je do konca leta 2026 ponudnik subvencionirane prehrane, vendar pa ima zavod z občino - lastnikom prostora podpisano petletno pogodbo, ki se vsakih pet obnovi oziroma občina vsakih pet let ponovno objavi razpis. Naše petletno obdobje se izteka 1. junija 2028. V pogodbi je navedeno, da se lahko prijavimo le, če imamo najemno pogodbo sklenjeno do konca leta 2028. Občina skoraj gotovo ne bo vnaprej podaljševala najema, saj ima do vseh najemnikov poslovnih prostorov enaka pravila. Kaj lahko naredimo v tem primeru?

V skladu s spremembo javnega razpisa, ki je bila na spletni strani ministrstva objavljena dne 2. 9. 2026. To pomeni, da če je ponudnik najemnik ali podnajemnik gostinskega obrata mora: a) Priložiti kopijo najemne pogodbe ali pogodbe o podnajemu, veljavne najmanj na dan 1. januarja leta, ki sledi koledarskemu letu, v katerem je odpiranje vlog. b) Podpisati izjavo (izjava je del razpisne dokumentacije), da bo imel gostinski obrat v najemu ali podnajemu celotno razpisno obdobje.

Če vlogi ne bodo priloženi vsi potrebni dokumenti, bodo ponudniki pozvani k dopolnitvi. Če ponudnik v roku, ki bo naveden v pozivu za dopolnitev, vloge ne bo pravočasno dopolnil, se taka vloga zavrže.

27. V zvezi s pogoji za prijavo na Javni razpis za izbiro ponudnikov subvencionirane študentske prehrane za leti 2027 in 2028 vas prosimo za pomoč in usmeritev pri nastali situaciji. Smo javni visokošolski zavod in naš najemnik/ponudnik ima najemno pogodbo le za leto 2027, kar pomeni, da ne izpolnjuje razpisnih pogojev in posledično naši študenti ne bodo mogli koristiti študentskih bonov. Pogodbe mu brez izvedbe postopka skladno z Zakonom o stvarnem premoženju države in samoupravnih lokalnih skupnosti ne moremo kar podaljšati, novega postopka pa do roka za oddajo prijav na javni razpis ne moremo  zaključiti. Ali bo naš ponudnik lahko prijavo naknadno dopolnil z novo pogodbo za ustrezno časovno obdobje, če sedaj pričnemo z novim postopkom javnega zbiranja ponudb za oddajo gostinskega lokala v najem?

V skladu s spremembo javnega razpisa, ki je bila na spletni strani ministrstva objavljena dne 2. 9. 2026. To pomeni, da če je ponudnik najemnik ali podnajemnik gostinskega obrata mora: a) Priložiti kopijo najemne pogodbe ali pogodbe o podnajemu, veljavne najmanj na dan 1. januarja leta, ki sledi koledarskemu letu, v katerem je odpiranje vlog. b) Podpisati izjavo (izjava je del razpisne dokumentacije), da bo imel gostinski obrat v najemu ali podnajemu celotno razpisno obdobje.

Če vlogi ne bodo priloženi vsi potrebni dokumenti, bodo ponudniki pozvani k dopolnitvi. Če ponudnik v roku, ki bo naveden v pozivu za dopolnitev, vloge ne bo pravočasno dopolnil, se taka vloga zavrže.

Glej odgovor na vprašanje št. 26.

28. Zanima nas, če se npr. "govedina z zelenjavo" in "svinjina z zelenjavo" štejeta kot dva različna obroka. Razlikujeta se samo po mesu, zelenjava je ista.

Gre za dva različna obroka.

29. Radi bi se prijavili na javni razpis za subvencionirano študentsko prehrano. Gostinski lokal imamo v najemu in sklenjeno najemno pogodbo do 31. 12. 2027. Lastnik lokala  je oseba javnega prava, ki bo v naslednjih dneh objavil  javno zbiranje ponudb za oddajo teh poslovnih prostorov od 1.1.2028 dalje za par let, na kar se bomo prijavili in upamo, da tudi uspeli. Ker Zakon o stvarnem premoženju države in samoupravnih lokalnih skupnosti – ZSPDSLS-1, skladno s katerim mora lastnik lokala objaviti javno zbiranje ponudb, določa, da med objavo razpisa o javnem zbiranju ponudb in odpiranjem ponudb ne sme preteči manj kot 20 dni, to pomeni, da bo čas odpiranja ponudb in odločitev lastnika gostinskega lokala (komu bodo dali v najem gostinski lokal za obdobje od 1.1.2028 dalje) jasna šele po 11.9.2026, ko je zadnji dan roka za oddajo vloge na Javni razpis za izbiro ponudnikov subvencionirane študentske prehrane za leti 2027 in 2028.  Zato imamo dve vprašanji:
Če se prijavimo na razpis in pošljemo vsa dokazila razen dokazil o najemu (za nobeno obdobje), ali nas boste pozvali na dopolnitev nepopolne vloge ter lahko takrat predložimo dokazilo o najemu za celotno razpisno obdobje, to je najmanj do vključno 31.12.2028 (če bomo seveda takrat izbrani)?
Če se prijavimo na razpis in pošljemo vsa dokazila vključno z dokazilom o najemu lokala, ki ga bomo imeli v tistem trenutku (najemna pogodba do 31.12.2027), ali nas boste pozvali na dopolnitev nepopolne vloge ter lahko takrat predložimo dokazilo o najemu za celotno razpisno obdobje, to je najmanj do vključno 31.12.2028 (če bomo seveda takrat izbrani) ali boste vlogo zavrnili avtomatično?

V skladu s spremembo javnega razpisa, ki je bila na spletni strani ministrstva objavljena dne 2. 9. 2026. To pomeni, da če je ponudnik najemnik ali podnajemnik gostinskega obrata mora: a) Priložiti kopijo najemne pogodbe ali pogodbe o podnajemu, veljavne najmanj na dan 1. januarja leta, ki sledi koledarskemu letu, v katerem je odpiranje vlog. b) Podpisati izjavo (izjava je del razpisne dokumentacije), da bo imel gostinski obrat v najemu ali podnajemu celotno razpisno obdobje.

Če vlogi ne bodo priloženi vsi potrebni dokumenti, bodo ponudniki pozvani k dopolnitvi. Če ponudnik v roku, ki bo naveden v pozivu za dopolnitev, vloge ne bo pravočasno dopolnil, se taka vloga zavrže.

Glej odgovora na vprašanji št. 26 in 27.

30. Ovoj 4./5.2 Izjava lastništvo/najem/podnajem/gostinskega obrata/B.
V zvezi z Javnim razpisom za izbiro ponudnikov subvencionirane študentske prehrane za leti 2027 in 2028 vas prosimo za pojasnilo glede pogoja, ki se nanaša na veljavnost najemne oziroma druge pogodbe za uporabo gostinskega obrata. Naše podjetje posluje kot najemnik gostinskega obrata – okrepčevalnice v prostorih javnega zavoda oziroma fakultete, kjer izvajamo subvencionirano študentsko prehrano. Z javnim zavodom imamo sklenjeno veljavno pogodbo o najemu, ki velja do 1. 10. 2028. V razpisnih pogojih pa je določeno, da mora imeti ponudnik za celotno razpisno obdobje zagotovljeno pravico uporabe gostinskega obrata oziroma veljavno pogodbo najmanj do vključno 31. 12. 2028. V našem primeru gre za objekt, ki je v okviru javnega zavoda, zato podaljšanje oziroma sklenitev nove najemne pogodbe ni stvar proste odločitve najemodajalca, temveč je odvisna od pravil, ki veljajo za oddajo oziroma uporabo prostorov javnega zavoda, in morebitnega izvedenega postopka. Zato nas zanima:

Ali se lahko na javni razpis prijavimo z obstoječo najemno pogodbo, ki velja do 1. 10. 2028, in ob prijavi predložimo navedeno pogodbo? Če to ni mogoče, kako naj ponudnik v takem primeru izpolni navedeni pogoj, saj pred potekom obstoječe pogodbe oziroma pred izvedbo ustreznega postopka pri javnem zavodu objektivno ne more zagotoviti pogodbe do 31. 12. 2028? Ali je v takšnem primeru mogoče predložiti izjavo javnega zavoda, da bo po izteku obstoječe pogodbe izveden ustrezen postopek za nadaljnjo uporabo prostorov, oziroma drugo dokazilo, ki bi ga ministrstvo štelo kot ustrezno? Ali obstaja za najemnike gostinskih obratov v prostorih javnih zavodov kakšna posebna možnost oziroma izjema pri izpolnjevanju tega pogoja? Prosimo za konkretno pojasnilo, kako naj v takšnem primeru pravilno postopamo in katero dokazilo oziroma dokumentacijo moramo predložiti, da bo naša vloga obravnavana kot popolna.

V skladu s spremembo javnega razpisa, ki je bila na spletni strani ministrstva objavljena dne 2. 9. 2026. To pomeni, da če je ponudnik najemnik ali podnajemnik gostinskega obrata mora: a) Priložiti kopijo najemne pogodbe ali pogodbe o podnajemu, veljavne najmanj na dan 1. januarja leta, ki sledi koledarskemu letu, v katerem je odpiranje vlog. b) Podpisati izjavo (izjava je del razpisne dokumentacije), da bo imel gostinski obrat v najemu ali podnajemu celotno razpisno obdobje.

Če vlogi ne bodo priloženi vsi potrebni dokumenti, bodo ponudniki pozvani k dopolnitvi. Če ponudnik v roku, ki bo naveden v pozivu za dopolnitev, vloge ne bo pravočasno dopolnil, se taka vloga zavrže.

Glej odgovore na vprašanja št. 26, 27 in 28.

31. [bookmark: _Hlk227153087][bookmark: _Hlk227152788]Javni razpis v 10. točki zahteva, da mora vloga vsebovati vse zahtevane izpolnjene obvezne obrazce, izjave, priloge in podatke, določene v razpisni dokumentaciji. Ali to pomeni, da je potrebno predložiti tudi prazne (ali morda celo izpolnjene, a nepodpisane) obrazce (torej tudi tiste, ki niso aktualni)? V 21. alineji točke 2.2.2. (zgoraj na str. 7) razpisne dokumentacije je navedeno: »Če nudi dietne obroke brez glutena, mora ustreznost takih obrokov izkazovati z ustreznim veljavnim negativnim izvidom akreditirane preiskave na gluten, ki ni starejši od šestih mesecev. Na podlagi priloženega ustreznega veljavnega negativnega izvida ponudnik prejme točke. Takšne obroke mora nuditi celotno razpisno obdobje in imeti ves čas razpisnega obdobja tudi ustrezen veljaven certifikat, ki se nanaša na ponujene obroke. Vsak dan se ponuja minimalno en brezglutenski obrok, lahko pa jih nudi več. Ponudnik izpolni izjavo (izjava je del razpisne dokumentacije), da izpolnjuje ta pogoj. Če ponudniku certifikat tekom javnega razpisa poteče, je ponudnik v takem primeru dolžan na Ministrstvo poslati nov veljaven certifikat. Ministrstvo lahko v času razpisnega obdobja kadar koli preveri veljavnost certifikata. Če ponudniku certifikat tekom javnega razpisa poteče, ponudnik pa si pravočasno ne pridobi novega, se njegovo vlogo ponovno točkuje ter se mu v primeru neizpolnjevanja pogojev javnega razpisa (tj. zadostnega števila točk), odpove pogodba.« Ponudnik pridobi izvid/poročilo testiranja na gluten, ki je 2 x letno opravljeno v akreditiranem laboratoriju. To pomeni, da ponudnik v enem koledarskem letu razpolaga z dvema izvidoma oz. dvemi poročili o testiranju na gluten. Kakšen certifikat naj bi ponudnik imel veljaven skozi celotno razpisno obdobje in bi ga moral ob poteku pošiljati na MGDŠ? S certifikatom (akreditacijo) namreč razpolaga laboratorij, ki izvaja testiranje in ne ponudnik. Na kakšen certifikat se nanaša zgornja vsebina/zahteva? Ali gre morda za lapsus, (taka vsebina je namreč smiselna pri ponudbi eko živil, kjer pa ponudnik dejansko razpolaga s certifikatom, ki se glasi nanj). Ali gre morda za komercialne certifikate?

Ponudnik v vlogi priloži obrazce, ki so relevantni za njegovo prijavo na javni razpis. Praznih obrazcev ni treba prilagati. Ponudnik v vlogi priloži ustrezen veljavni izvid oz. certifikat, v skladu s pogoji javnega razpisa.

32. Pošiljam nekaj vprašanj v zvezi s prijavo na javni razpis za študentsko prehrano.
1. Ali obrok s jajcem šteje kot brezmesni obrok?
2. V ponudbi imamo bagel burger v dveh različicah - vegetarijanski in veganski. Razlikujeta se po tem, da v veganski opciji sir nadomestimo z avokadom. Ali to šteje kot dva različna obroka?
3. Če se prijavljamo z večimi lokali, moramo za vsak lokal priložiti vse izjave? Tudi izjavi 5.1. in 5.8., ki se nanašata na ponudnika kot pravno osebo? Nam lahko poveste točno, katere izjave je treba priložiti za vsak lokal posebaj? Kako naj potem izjave zložimo po ovojih, v primeru, da imamo več lokalov. Če damo skupaj izjave za jedilnico s sedišči v en ovoj (št. 4), kako se potem ve, h kateremu lokalu spada katera izjava. 

1. Brezmesni obrok. 
2. Če gre za dva različna burgerja - vegetarijanski s sirom in veganski z avokadom, sta to dva različna obroka. 
3. Če se ponudnik prijavi z več lokali/dostavami, se izpolni ponudba za vsak lokal/dostavo posebej in k vsakemu lokalu/dostavi se priložijo relevantni obrazci/dokazila/certifikati/dokumenti/izjave. Izjavi 5.1 in 5.8 lahko priložite enkrat. 

33. Posredujem vprašanji podjetja, ki se namerava prijaviti na javni razpis za izbiro ponudnikov študentske prehrane za leti 2027 in 2028. Podjetje, ki se želi prijaviti na razpis za izbiro ponudnikov študentske prehrane ima v nekaterih izmed prijavljenih poslovnih enot dodeljeno klasifikacijsko šifro 10710 glede na 5. odstavek 10. člena ZGos-1 »slaščičarna«, ki nudi storitev priprave in strežbe sladic, pekovskega peciva, sladoleda in drugih posladkov; ostale pa »gostinstvo«, splošna dejavnost podjetja je klasifikacija 10710 – proizvodnja in prodaja pekovskih izdelkov. Ali podjetje izpolnjuje zakonsko predpisane pogoje za prijavo poslovne enote z klasifikacijo 10710 »slaščičarstvo« oz. če kot taka izpolnjuje predpisane pogoje za prijavo na razpis? Podjetje v samem objektu oz. poslovni enoti nima zagotovljenega stranišča, ali se v tem primeru za posamezno poslovno enoto zavrže vloga ali je stranišče na lokaciji le dodatno merilo, ki prinaša točke?

Na javni razpis se lahko prijavijo ponudniki v skladu z vstopnimi pogoji javnega razpisa, in sicer z gostinskim obratom, ki je opredeljen v 10. členu Zakona o gostinstvu. Ponudnik podpiše izjavo, s katero izjavlja, da izpolnjuje ta pogoj. Izjava je del razpisne dokumentacije. 
Merilo št. 6 določa, da ponudnik prejme dodatne točke, če ima lokal z jedilnico in sedišči, pri čemer se pogodba oziroma dogovora z drugim lokalom, ne upošteva in ima stranišče za goste. Ponudnik prav tako podpiše izjavo, s katero izjavlja, da izpolnjuje ta pogoj. Izjava je del razpisne dokumentacije.

34. V Pogoji in merila pod točko 2.2.2. Posebni pogoji, ki jih morajo izpolnjevati ponudniki imate v 7) Točki navedeno: "Če se nudi kot glavna jed obogatena solata ali enolončnica se prvi in drugi hod ustrezno prilagodita.....Iz te navedene točke nismo mogli razbrati kaj s tem točno želite povedati in doseči. Prosim če lahko to točko natančneje opredelite in obrazložite. Mi ponujamo dodatni tretji hod juho in vsak dan ponujamo zraven ostalih dveh menijev vedno tudi enolončnico (jota, ričet, mehiška enolončnica, pasulj, pašta fižol,...), tako da je naš dnevni meni: juha, enolončnica, solata (rdeča pesa), sadje (jabolka). Kaj konkretno na tem primeru bi morali prilagoditi? Prav tako imate napisano obogatena solata, kaj mislite s tem? Saj imate v naslednji točki 8) navedeno Solata kot glavna jed, so to dve ločeni zadevi ali je obogatena solata vezana na točko 8? 

Točka 7.2 Posebni pogoji, ki jih morajo izpolnjevati ponudniki, v točki 7) določa, da se v primeru, ko se kot glavna jed ponuja obogatena solata ali enolončnica, obvezna dodatna hoda ustrezno prilagodita. Javni razpis pri tem določa, s čim se lahko dodatna hoda nadomestita/prilagodita, in sicer s svežim sadjem, solato iz svežega sadja, dušenim sadjem (čežano), nesladkanim kompotom ali juho. Ponudnik lahko izbere katero koli izmed navedenih možnosti, glede na to, kaj lahko v okviru svoje ponudbe zagotavlja. Če kot glavno jed ponujate enolončnico, kot obvezna dodatna hoda ponudite solato in sadje, tretji dodatni hod, h kateremu se lahko zavežete - juho pa ustrezno prilagodite z izbiro med zgoraj navedenimi možnostmi. Pri tem je treba upoštevati, da se sveže sadje, sadna solata, dušeno sadje oziroma nesladkan kompot ponudijo kot samostojen hod in morajo tehtati najmanj 150 gramov. Sadne kupe in podobne sladke izpeljanke niso dovoljene. Če si študent ob enolončnici kljub temu želi tudi juho in jo imate v ponudbi, mu jo lahko ponudite. Namen navedene določbe ni, da bi bilo ponujanje juhe ob enolončnici prepovedano, temveč da je pri takšnih glavnih jedeh omogočena ustrezna prilagoditev dodatnih hodov, posebej je to pomembno pri solati kot glavni jedi (oz. obogateni solati), saj je nesmiselno, da študent zraven solate kot glavne jedi dobi še eno solato kot obvezni dodatni hod. Obogatena solata je solata kot glavna jed. Če se odločite, da boste ponujali solato kot glavno jed/obogateno solato, morate le to ponujati v skladu z 8) in 9) točko posebnih pogojev javnega razpisa.

35. Kdor namesto plačljivih programov Word in Adobe uporablja odprtokodne rešitve ugotovi, da so obrazci malenkost spremenjeni po obliki (verjetno zaradi nekompatibilnosti v širini). Obrazci niso namerno spremenjeni. Je s tem vse OK, ali boste objavili tudi dokumentacijo v odprtokodnih zapisih in podaljšali rok za prijavo? Manj kot dva tedna pred rokom za oddajo vlog se je dokumentacija spremenila. Ali je vloga, ki je bila pripravljena na stari dokumentaciji veljavna, ali jo je treba ponovno pripraviti in oddati na novi dokumentaciji? Ali bo rok za oddajo vlog podaljšan, ker je bila dokumentacija naknadno spremenjena?

Pomembno je, da se ne spremeni vsebina prijavnih obrazcev. Vloga je veljavna tudi, če je že bila oddana. Rok se ne bo podaljšal.

36. Pri izpolnjevanju točke 4.3 Obrazec ponudbe za dostavo nas zanima, katero ceno moramo vpisati pri Merilu št. 3 – Vrednost študentskega obroka. Ali v navedeno polje vpišemo samo ceno študentskega obroka ali moramo vanjo vključiti tudi strošek dostave? Ali je treba ceno dostave vpisati še kje drugje v obrazcu?

Pri Merilu št. 3 (Vrednost študentskega obroka) ponudnik vpiše samo celotno vrednost študentskega obroka, vključno s subvencijo, ki lahko znaša največ 9,50 EUR. Cena dostave se v obrazcu 4.3 ne vpisuje. Strošek dostave ni del vrednosti študentskega obroka. Ponudnik ga lahko upravičencu zaračuna ločeno, največ 2,00 EUR za posamezno dostavo. Če se v okviru enega naročila na isti lokaciji hkrati unovči več subvencij, se dostava zaračuna samo enkrat. Embalaže upravičencu ni dovoljeno dodatno zaračunati. 

